text: De tre byer er et besøg værd!
  13 juli 2015 kl. 13.19
  Et engelsk rejsemagasin anbefaler, at turister bør besøge Ribe, Vejle og Kolding, når de er i Sydjylland.
  Englænderne anbefaler 10 danske byer, som er et besøg værd, hvis man ikke kun vil se København.
  Tre af byerne ligger i det syd- og sønderjyske:
  Det er Ribe, Vejle og Kolding, som englænderne anbefaler turisterne at besøge.
  Ribe, fordi det er en smuk, velbevaret by, og fordi det er den ældste by i Skandinavien. Derudover har den en imponerende domkirke og flere interessante museer.
  Vejle, fordi byen ligger så smukt og har imposante bygninger som Bølgen.
  Og Kolding, fordi den har Koldinghus, en botanisk have, en charmerende gammel bydel og kort afstand til Legoland.
  De øvrige byer, som englænderne anbefaler, er Dragør, Silkeborg, Skagen, Ebeltoft, Ærøskøbing, Hornbæk og 
  Gudhjem.
  De engelske anbefalinger
  